ai4bharat/Pralekha huggingface dataset:
நிதி அமைச்சகம்
ஜிஎஸ்டி அமுலுக்கு வந்த பின் இரண்டாவது நாள் எந்த பெரிய பிரச்சினையுமின்றி சென்றது; சாலையோர சிறிய உணவுவழங்குமிடங்களும் பெரிய உணவகங்களும் , சில்லரை வியாபாரக் கடைகளும் பல்பொருள் அங்காடிகளும் புதிய வரிவிதிப்பு ஏற்பாடோடு உடன்பாட்டுடன் பழக்கப்பட்டு இருந்தனர் ;
ஜூன் 25, 2017லிருந்து 2.23 இலட்சம் வாணிகர்கள் தேசிய ஜிஏஸ்டி அமைப்பில் விண்ணப்ப வரைவுகளை பதிவுசெய்துள்ளார்கள். இவர்களில் எல்லா விவரங்களையும் சமர்ப்பித்துள்ள 63000 பேரில் 32000 வாணிகர்களுக்கு புதிய பதிவு வழங்கப்பட்டுள்ளது; முனைவர் ஹாஸ்முக் ஆதியா மக்களுக்கு விடுத்துள்ள வேண்டுகோளில் சமுதாய ஊடகங்களில் சரிபார்க்கப்படாத செய்திகளை சுற்றறிக்கையாக பரவவிட வேண்டாம் என்று கேட்டுக்கொண்டுள்ளார்.
ஜூலை 1, 2017 ல் அமுலுக்கு வந்த சரக்கு மற்றும் சேவை வரி  யின் இரண்டாம் நாள் எந்த பெரிய சிக்கலுக்கும் இடமில்லாமல் கழிந்தது. மத்திய மற்றும் மாநில அரசு அதிகாரிகள் வியாபாரிகளுக்கும் தொழில்முனைவோருக்கும் அவர்களால் இயன்ற அளவு தேவைப்பட்ட சரியான தகவல்களை அளிப்பதற்கு மிகுந்த முயற்சி செய்தனர். இந்திய அரசின் வருவாய்த்துறை சாலையோர சிறிய உணவுவழங்குமிடங்களும் பெரிய உணவகங்களும் , சில்லரை வியாபாரக் கடைகளும் பல்பொருள் அங்காடிகளும் புதிய வரிவிதிப்பு ஏற்பாடோடு உடன்பாட்டுடன் புதிய வரிவிதிப்புடன் பழக்கப்பட்டு இருந்தனர் என்ற ஆதரவான செய்தி அறிக்கைகளைப் பெற்றனர்.
25 ஜூன் 2017 லிருந்து 2.23 இலட்சம் புதிய வணிகர்கள் தங்களின் விண்ணப்ப வரைவுகளை பதிவுசெய்துள்ளார்கள். இவர்களில் முழு விவரங்களையும் அளித்துள்ள 63000 பேரில் 32000 வணிகர்களுக்கு புதிய பதிவு வழங்கப்பட்டுள்ளது.
இந்திய அரசின் வருவாய்த்துறைச் செயலர் முனைவர் ஹாஸ்முக் ஆதியா மக்களுக்கு விடுத்துள்ள வேண்டுகோளில் சரிபார்க்கப்படாத செய்திகளை சமூக ஊடகங்கள் மூலம் பரவ விட வேண்டாம் என்று கேட்டுக்கொண்டுள்ளார்.
பிரதமர் அலுவலகம்
பாஞ்சிம் - வாஸ்கோ இடையேயான இணைப்பு மக்களுக்கு நிவாரணம் அளிப்பதோடு சுற்றுலாவை மேம்படுத்தும்: பிரதமர்
தேசிய நீர்வழிகள்-68 கட்டுமானப் பணிகள் குறித்து பிரதமர் திரு நரேந்திர மோடி மகிழ்ச்சியை வெளிப்படுத்தியுள்ளார். இதன் மூலம் பாஞ்சிம் முதல் கோவாவில் உள்ள வாஸ்கோ இடையேயான தூரம் 9 கிலோ மீட்டராகக் குறைக்கப் பட்டுள்ளதால், 20 நிமிடங்களுக்குள் இதற்கான பயண நேரம் முடியும். முன்பு பாஞ்சிம் முதல் வாஸ்கோ வரையிலான தூரம் சுமார் 32 கிலோ மீட்டராக இருந்தது. அதற்கான பயண நேரம் சுமார் 45 நிமிடங்கள்.
மத்திய துறைமுகங்கள், கப்பல் போக்குவரத்து மற்றும் நீர்வழிகள், சுற்றுலாத் துறை இணை அமைச்சர் திரு ஸ்ரீபத் ஒய். நாயக்கின் ட்விட்டருக்குப் பதிலளித்த பிரதமர் திரு நரேந்திர மோடி, கோவாவில் உள்ள பாஞ்சிம் முதல் வாஸ்கோ வரையிலான இந்த இணைப்பு மக்களுக்கு நிவாரணம் அளிப்பதோடு சுற்றுலாவையும் மேம்படுத்தும் என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
டாக்டர்.மன்சுக் மாண்டவியா இந்திய செஞ்சிலுவை சங்க மாநிலங்கள்/யூனியன் பிரதேசங்களின் தலைமைக் கூட்டத்தை தொடங்கி வைத்தார்
“சேவை மற்றும் உதவி நமது மரபின் ஒரு பகுதியாகும். மேலும் இவை நமது பாரம்பரியத்தின் ஒருங்கிணைந்த பகுதியாகும். இதுவே இந்திய செஞ்சிலுவை சங்கத்தின் குறிக்கோளை அடிக்கோடிட்டு வரையறுக்கின்றன”. மத்திய சுகாதாரம் மற்றும் குடும்பநலத்துறை அமைச்சரும், இந்திய செஞ்சிலுவை சங்கத்தின் தலைவருமான டாக்டர். மன்சுக் மாண்டவியா, இந்திய செஞ்சிலுவை சங்க மாநிலங்கள்/யூனியன் பிரதேசங்களின் தலைமைக் கூட்டத்தை இன்று தொடங்கி வைத்தபோது இதனை தெரிவித்தார். இந்திய செஞ்சிலுவை சங்கத்தின் செயல்பாடுகளை மேம்படுத்துவதற்கான வழிமுறைகள் குறித்து விவாதிப்பதே இந்த இரண்டுநாள் முகாமின் நோக்கம்.
இந்திய செஞ்சிலுவை சங்கத்தின் சிறப்பான பணிக்கு பாராட்டுத் தெரிவித்த டாக்டர். மன்சுக் மாண்டவியா, செஞ்சிலுவை சங்கம் மக்களுக்கு, நம்பிக்கை என்ற அடிப்படையில் அடையாளப்படுத்தப்படுவதாக தெரிவித்தார். இது நம்பகத்தன்மை மற்றும் உறுதிப்பாட்டை வெளிப்படுத்துகிறது.
கொவிட் பெருந்தொற்று காலத்தில், இந்திய சுகாதார மேம்பாடுகள் குறித்து பேசிய அமைச்சர், “நாம் எப்போதும் பிற நாடுகளின் சுகாதார வசதிகளால் ஈர்க்கப்படுகிறோம். ஆனால், கொவிட் தொற்று நமது நாட்டின் வலிமையையும், வளர்ந்த நாடுகளின் பலவீனத்தையும் வெளிப்படுத்தியது. இந்தியா, வெற்றிகரமான பிராந்திய மாதிரிகள் மூலம் கொவிட் தொற்றை நிர்வகித்தது மட்டுமில்லாமல், உலக நாடுகளுக்கு மருந்துகள் மற்றும் தடுப்பூசிகள் கொடுத்து உதவியது.
எங்கள் மருந்துகள் தரத்தில் குறையவில்லை என்பதும், அதிக விலைக்கு விற்க சூழ்நிலையை பயன்படுத்திக் கொள்ளவில்லை என்பதும் பாராட்டுக்குரியது. இது வசுதைவ குடும்பகத்தின் தத்துவத்தை நாம் மிக ஆழமாக கடைப்பிடிப்பதை பிரதிபலிக்கிறது” என்றும் குறிப்பிட்டார்.
இந்திய செஞ்சிலுவை சங்க செயல்பாடுகளின் எல்லையை விரிவுப்படுத்துவது தொடர்பாக பங்கேற்பாளர்களிடமிருந்து ஆலோசனைகளை டாக்டர். மாண்டவியா வரவேற்றார். சிறந்த நடைமுறைகள் மற்றும் புதுமையான முயற்சிகள் பற்றிய தங்கள் சிந்தனைகளை பங்கேற்பாளர்கள் வெளிப்படையாக பகிர்ந்து கொண்டனர்.
இளைஞர் நலன் மற்றும் விளையாட்டு அமைச்சகம்
மத்தியப் பிரதேசத்தில் நடைபெறும் கேலோ இந்தியா இளைஞர் விளையாட்டு போட்டிகளில் பங்கேற்கவுள்ள பிரபல விளையாட்டு வீரர்கள்
மத்தியப் பிரதேசத்தில் ஜனவரி 30 ஆம் தேதி தொடங்கும் கேலோ இந்தியா இளைஞர் விளையாட்டுப் போட்டிகளில் ஒலிம்பிக் இலக்கு போடியம் திட்டத்தின் மேம்பாட்டு விளையாட்டு வீரர்கள் களத்தில் பங்கேற்பார்கள். ஏற்கனவே சர்வதேச சாதனையாளர்களாக இருக்கும் விளையாட்டு வீரர்கள், அடிமட்ட அளவிலான விளையாட்டு வீரர்களை முன்னோக்கி உயர்த்தி, கடுமையான போட்டியை வழங்குவதால், இது விளையாட்டுகளின் அளவை உயர்த்துகிறது.
மத்தியப் பிரதேசத்தின் போபால், இந்தூர், உஜ்ஜைனி, குவாலியர், ஜபல்பூர், மாண்ட்லா, கார்கோன் , பாலகாட் ,புதுதில்லி ஆகிய 8 நகரங்களில் நடைபெறும் போட்டிகளில் மொத்தம் 6000 தடகள வீரர்கள் கலந்து கொள்ள உள்ளனர்.
கேலோ இந்தியா இளைஞர் விளையாட்டுப் போட்டிகள் மொத்தம் 27 பிரிவுகளைக் கொண்டிருக்கும்; விளையாட்டு வரலாற்றில் முதல் முறையாக நீர் விளையாட்டு சேர்க்கப்பட்டுள்ளது.
இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தின் கீழ் 2014 இல் தொடங்கப்பட்ட ஒலிம்பிக் இலக்கு போடியம் திட்டம், அனைத்து விளையாட்டு வீரர்களுக்கும் முழுமையான ஆதரவை வழங்குவதற்கான ஒரு தொழில்முறை அமைப்பாகும். இந்தத் திட்டம் விளையாட்டு வீரர்களுக்கு சிறந்த உலகளாவிய பயிற்சியாளர்களிடமிருந்து தனிப்பயனாக்கப்பட்ட பயிற்சி ஆதரவை வழங்குகிறது, சர்வதேச பயிற்சி அமர்வுகள், விசா வசதிக்கான ஆதரவு மற்றும் எதிராளியின் செயல்திறனைக் கண்காணிக்க உயர்மட்ட ஆராய்ச்சி ஆதரவை வழங்குகிறது.
ஒலிம்பிக் மற்றும் பிற சர்வதேச விளையாட்டு நிகழ்வுகளில் பதக்கம் வெல்வதற்கு விளையாட்டு வீரர்களுக்கு நிதி உதவி மற்றும் பிற உதவிகளை வழங்குவதே இத்திட்டத்தின் முக்கிய நோக்கமாகும். 2020 ஆம் ஆண்டில், 10 - 12 வயதுக்குட்பட்ட குழந்தைகளை இலக்காகக் கொண்டு 2028 ஆம் ஆண்டில் ஒலிம்பிக் வெற்றியாளர்களை உருவாக்க இது தொடங்கப்பட்டது.
PIB Headquarters
பெண் தொழில் முனைவோர் அருள்மொழி சரவணன், பிரதமருடன் சந்திப்பு
234 ரூபாய் வியாபாரம், ஒரு கோடி வர்த்தகத்தை எட்டிய கதை.
மதுரையைச் சேர்ந்த அருள்மொழி சரவணன், தமது குடும்பத்தின் பணத்தேவையை ஈடுகட்ட, சுயதொழில் செய்ய விரும்பினார். அந்த வகையில், சிறு தொழில் முனைவோருக்கு உத்தரவாதமின்றி கடன் வழங்கும் மத்திய அரசின் முத்ரா திட்டம் பற்றி அறிந்த அவர், முத்ரா கடனுக்கு விண்ணப்பித்து, கடனுதவியையும் பெற்றார். இதன் மூலம் அரசு அலுவலகங்களுக்குத் தேவைப்படும் சிறிய பொருட்களை அவர் விநியோகித்து வந்தார்.
ஒருநாள் மத்திய அரசின் மின்னணு வணிக திட்டம் பற்றி அறிந்த அவர், அத்திட்டத்தில் தமது பெயரை பதிவு செய்தார். 2017 ஆம் ஆண்டில் ஒருநாள், மின்னணு வணிக நடைமுறை  மூலம் பார்த்துக் கொண்டிருந்த போது, பிரதமர் அலுவலகத்திற்கு தெர்மோ பிளாஸ்குகள் வாங்கப்பட இருப்பதை அறிந்து, அதை விற்பனை செய்வதற்கு விருப்பம் தெரிவித்தார். இதற்கு பிரதமர் அலுவலகத்திலிருந்து பதில் கிடைத்ததுடன், அந்த பிளாஸ்கை விநியோகிப்பதற்கான உத்தரவும் வழங்கப்பட்டது. அதன்படி, பிளாஸ்க் விநியோகிக்கப்பட்டு, அதற்கான பணமும் பட்டுவாடா செய்யப்பட்டது.
ஒரு சிறு தொழில் முனைவோரான மதுரையைச் சேர்ந்த அருள்மொழி சரவணனின் வாழ்க்கையை நவீன தொழில்நுட்பம் மாற்றியமைத்தது. தமது இந்த வெற்றிக்கதையின் பின்னணியை பிரதமருடன் பகிர்ந்து கொள்ள விரும்பிய அருள்மொழி, இதுபற்றி பிரதமர் திரு நரேந்திர மோடிக்கு கடிதம் எழுதினார். அந்தக் கடிதத்தின் விவரங்களை 2017 மத்தியில் ஒலிபரப்பான மனதின் குரல் நிகழ்ச்சியில் பிரதமர் சுட்டிக்காட்டினார். அதன்பிறகு பல்வேறு அலுவலகங்களுக்கு தேவையான பொருட்களை வழங்கி வருவதன் மூலம் அருள்மொழியின் வர்த்தகம் விரிவடைந்தது.
இந்நிலையில், அண்மையில் பிரதமருக்கு மீண்டும் ஒரு கடிதம் எழுதிய அருள்மொழி, தமது தொழிலில் தற்போதைய நிலை பற்றி குறிப்பிட்டு, அது தமது வாழ்க்கையை எவ்வாறு மாற்றியமைத்திருக்கிறது என்பதையும் விவரித்திருந்தார்.
ஒரு காலத்தில் விறகு அடுப்பு மூலம் சமையல் செய்து வந்த அவர், தற்போது எரிவாயு சிலிண்டர்களை பயன்படுத்துகிறார். அவரது தொழிலில் வரவு-செலவும் நடப்பு நிதியாண்டில் ஒரு கோடி ரூபாயை தாண்டியுள்ளது. எனவே, சமையல் எரிவாயுக்கான மானியத்தை விட்டுக் கொடுக்க அவர் முன்வந்துள்ளார். அவரது அடுத்த இலக்கு வீட்டுவசதி கடன் பெறுவதாகும்.
இந்நிலையில், பிரதமர் இன்று மதுரை வருவதை அறிந்த அருள்மொழி சரவணன், பிரதமரை நேரில் சந்தித்தார்.
அரசின் மின்னணு வணிக நடைமுறை மூலம் 234 ரூபாய்க்கு வணிகத்தைத் தொடங்கிய தமது தொழில் அனுபவத்தை பகிர்ந்து கொண்ட அவர், இந்த மின்னணு வணிக நடைமுறை, அரசு அலுவலகங்களில் மக்களின் வரிப்பணத்தை மிச்சப்படுத்த எவ்வாறு உதவுகிறது என்பதை எடுத்துரைத்தார்.
தமது வாழ்வின் அடிப்படையில், அரசின் மின்னணு வணிக நடைமுறை, ஒரு சாதாரண வர்த்தக வழிமுறையாக அல்லாமல், தேசத்திற்கான சேவையாக மாறியுள்ளதாகக் கூறுகிறார். அதுவும், ஜிஎஸ்டி அமலுக்கு வந்தபிறகும் கூட, தமது தொழில் மிகவும் எளிதாகிவிட்டது என்கிறார்.
முத்ரா வங்கிக் கடனுதவி தொடங்கி, அரசின் மின்னணு வணிக நடைமுறை முதல், ஜிஎஸ்டி வரை, மத்திய அரசின் சீர்திருத்தங்கள், உண்மையில் எத்தகைய விளைவுகளை ஏற்படுத்தியுள்ளது என்பதற்கு அருள்மொழி ஒரு உதாரணமாகத் திகழ்வதுடன், மக்களின் வாழ்க்கை நிலையை எளிதாக்கவும் இந்த சீர்திருத்தங்கள் எவ்வாறு உதவுகிறது என்பதற்கு உதாரணமாகத் திகழ்கிறார்.
கப்பல் போக்குவரத்து அமைச்சகம்
உள்நாட்டு நீர்வழிப் போக்குவரத்தை மேம்படுத்த, பயன்பாட்டுக் கட்டணத்தை மத்திய கப்பல் அமைச்சகம் ரத்து செய்துள்ளது
உள்நாட்டு நீர்வழிப் போக்குவரத்தை மேம்படுத்தும் மத்திய அரசின் தொலைநோக்குப் பார்வையைக் கருத்தில் கொண்டு உள்நாட்டு நீர்வழிக்கான பயன்பாட்டுக் கட்டணங்களை ரத்து செய்வதென மத்திய கப்பல் அமைச்சகம் தீர்மானித்துள்ளது. உள்நாட்டு நீர்வழிப் போக்குவரத்து சுற்றுச்சூழலுக்கு உகந்ததும், சிக்கனமான போக்குவரத்து முறையுமாகும். பயன்பாட்டுக் கட்டணங்கள், துவக்கத்தில் மூன்று ஆண்டுகளுக்கு ரத்து செய்யப்பட்டுள்ளன.
மத்திய கப்பல் துறை இணையமைச்சர்  திரு.மன்சுக் மண்டாவியா, மொத்த சரக்குப் போக்குவரத்தில் நீர்வழிப் போக்குவரத்தின் பங்கு, தற்போது, இரண்டு விழுக்காடு மட்டுமே என்று தெரிவித்துள்ளார். நீர்வழிப் போக்குவரத்துக்கான கட்டணங்கள் ரத்து செய்யப்பட்டிருப்பதால் தொழில்துறையானது, தேசிய நீர்வழிகளை தமது சரக்குப் போக்குவரத்துக்கு பயன்படுத்தும் வாய்ப்புகள் அதிகரித்துள்ளன. இதனால் மற்ற போக்குவரத்து முறைகளின் சுமை குறைக்கப்படும் என்றும், எளிதான வர்த்தகத்தை இது மேம்படுத்தும் என்றும் அவர் மேலும் கூறினார்.
மத்திய கப்பல் அமைச்சகத்தின் இந்த முடிவால், 2019-20-ல் 72 எம்எம்டியாக இருந்த உள்நாட்டு நீர்வழி சரக்குப் போக்குவரத்து, 2022-23-ல் 110 எம்எம்டியாக அதிகரிக்கப்படும் என்று மதிப்பிடப்பட்டுள்ளது. இது பொருளாதார நடவடிக்கைகளுக்கும், பிராந்திய வளர்ச்சிக்கும் பயனளிக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 129.54 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 93,733. இது 555 நாட்களில் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.27 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 9,525 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,89,137 என அதிகரித்துள்ளது.
கடந்த 24 மணி நேரத்தில் 8,439 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.70, இது கடந்த 65 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.76 ஆகும். இது கடந்த 24 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.06 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779088
(Visitor Counter : 91
பிரதமர் அலுவலகம்
தூய்மையை ஊக்குவிக்க சித்தாபூர் நாடாளுமன்ற உறுப்பினர் திரு ராஜேஷ் வர்மா மேற்கொண்ட முயற்சிகளுக்கு பிரதமர் பாராட்டு
தூய்மை குறித்த விழிப்புணர்வை ஏற்படுத்துவதற்காக சித்தாபூர்  நாடாளுமன்ற உறுப்பினர் திரு ராஜேஷ் வர்மா மேற்கொண்ட முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
சித்தாபூர் நாடாளுமன்ற உறுப்பினரின் ட்விட்டர் பதிவிற்கு பதிலளித்து பிரதமர் கூறியுள்ளதாவது:
“இந்த முயற்சி, தங்கள் சுற்றுப்புறத்தை தூய்மையாக வைத்திருப்பது குறித்த விழிப்புணர்வை மக்களிடையே அதிகரிக்கும் என்று நான் நம்புகிறேன். இதனுடன் தூய்மை சம்பந்தமான முயற்சிகளை மேற்கொள்ள அவர்கள் ஊக்குவிக்கப்படுவார்கள்.”
மத்திய அமைச்சரவை
இந்தியா மற்றும் வங்காளதேசம் இடையே விண்வெளி ஆராச்சியில் ஒத்துழைப்பு தொடர்பாக கையெழுத்தான புரிந்துணர்வு ஒப்பந்தம் குறித்து மத்திய அமைச்சரவைக்கு விளக்கம்.
பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவையிடம், இந்தியா மற்றும் வங்காளதேசம் இடையே விண்வெளி ஆராய்ச்சியில் ஒத்துழைப்பு தொடர்பாக கையெழுத்தான புரிந்துணர்வு ஒப்பந்தம் குறித்து எடுத்துரைக்கப்பட்டது. இந்த ஒப்பந்தம் ஏப்ரல் 2017ல், புது தில்லியில் கையெழுத்தானது.
இந்த புரிந்துணர்வு ஒப்பந்தத்தின் மூலம், இந்தியா மற்றும் வங்காளதேசம் நாடுகள், விண்வெளி அறிவியல், தொழில்நுட்பம் பூமி தொலை உணர்வு, செயற்கைக் கோள் தொடர்பு, செயற்கைக் கோள் அடிப்படையிலான போக்குவரத்து, கோள்களின் அறிவியல், செயற்கைக் கோள் பயன்பாடு, விண்வெளி தொழில்நுட்பம் ஆகியவற்றில் ஒத்துழைப்பு மேற்கொள்ளும்.
இந்தியாவின் விண்வெளித் துறை, இந்திய விண்வெளி ஆராய்ச்சிக் கழகம் மற்றும் வங்காளதேச நாட்டின் தொலைத் தொடர்பு ஒழுங்குமுறை குழு ஆகிய இரு அமைப்புகளை சேர்ந்த அதிகாரிகளைக் கொண்ட ஒரு கூட்டு பணிக் குழு உருவாக்கப்பட்டு இந்த புரிந்துணர்வு ஒப்பந்தத்தை செயல்படுத்த பணியாற்றும்.
விண்வெளி ஆராய்ச்சி, பூமி தொலை உணர்வு, செயற்கைக் கோள் தொடர்புகள், விண்வெளி அறிவியல் மற்றும் விண்வெளியில் புதிய ஆராய்ச்சிகள் ஆகியவற்றுக்கு இந்த புரிந்துணர்வு ஒப்பந்தம் பெரும் ஊக்கத்தை அளிக்கும்.
இந்த புரிந்துணர்வு ஒப்பந்தத்தை செயல்படுத்துவதற்கான நிதி ஆதாரங்களை சம்பந்தப்பட்ட நாடுகளின் துறைகள் அந்தந்த நாடுகளின் சட்ட விதிகளுக்கு உட்பட்டும், அந்த நாடுகளின் நிதிநிலை அறிக்கையில் நிதி ஒதுக்கீட்டுக்கு உட்பட்டும் வழங்கும். இந்த புரிந்துணர்வு ஒப்பந்தத்தின் அடிப்படையில் உருவாக்கப்படும் திட்டங்கள் வணிக நோக்கம் அல்லாமலோ அல்லது வணிக நோக்கத்திலோ உருவாக்கலாம். அல்லது இரு நாடுகளும் வருவாயை பகிர்ந்து கொள்ளும் வகையிலும் உருவாக்கலாம்.
விண்வெளித் துறையில் கூட்டு நடவடிக்கைகள் மூலமாக மனித குலத்துக்கு பயனளிக்கும் வகையில் இந்த புரிந்துணர்வு ஒப்பந்தம் உருவாக்கப்பட்டுள்ளது. இதனால், இந்த பிராந்தியம் மற்றும் இரு நாடுகளின் அனைத்துப் பகுதிகளும் பயன்பெறும்.
பின்னணி :
இந்தியா மற்றும் வங்காளதேசம் நாடுகள் விண்வெளி ஆராய்ச்சியில் ஒத்துழைப்பு மேற்கொள்ள பரஸ்பர விருப்பம் தெரிவித்துள்ளன. இதற்காக புரிந்துணர்வு ஒப்பந்தத்துக்கான வரைவை வங்காளதேசம், அந்நாட்டில் உள்ள இந்திய தூதரகம் மற்றும் வெளியுறவுத் துறை அமைச்சகத்திடம் ஆகஸ்ட் 2016ல் அளித்தது. இது அமைச்சகத்தால் பரிசீலிக்கப்பட்டு, வங்காளதேசம் நாடு டிசம்பர் 2016ல் இதற்கு ஒப்புதல் அளித்தது. இந்தப் பின்னணியில் 8 ஏப்ரல் 2017 அன்று புதுதில்லியில், அமைதி நோக்கத்துக்காக விண்வெளி ஆராய்ச்சியில் ஒத்துழைப்பு என்ற அடிப்படையில் புதுதில்லியில் புரிந்துணர்வு ஒப்பந்தம் கையெழுத்தானது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு கிட்டத்தட்ட 112 கோடி தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, கிட்டதட்ட 112 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறப்பு தூய்மை முகாம் 2.0 வெற்றிகரமாக மேற்கொள்ளப்பட்டதால், பணியிடங்களில் தூய்மையின்மை மற்றும் நிலுவை மனுக்களைக் குறைத்தல் என்ற பிரதமர் திரு நரேந்திர மோடியின் தொலைநோக்குப் பார்வை நிறைவேறியிருக்கிறது - மத்திய இணை அமைச்சர் திரு ஜிதேந்திர சிங்
நாடு முழுவதும் மேற்கொள்ளப்பட்ட சிறப்புத் தூய்மை முகாம் 2.0-மூலம், பணியிடங்களில் தூய்மையின்மை மற்றும் நிலுவை மனுக்களைக் குறைத்தல் என்ற பிரதமர் திரு நரேந்திர மோடியின் தொலைநோக்குப் பார்வை இலக்கு நிறைவேறியிருப்பதாக மத்திய பணியாளர் நலன், பொதுமக்கள் குறைதீர்வு மற்றும் ஓய்வூதியத்துறை இணை அமைச்சர் திரு ஜிதேந்திர சிங் தெரிவித்துள்ளார்.
இது தொடர்பாக செய்தியாளர்களிடம் பேசிய அவர், கடந்த அக்டோபர் 2ம் தேதி முதல் 31ம் தேதி வரை நாடு முழுவதும் சிறப்புத் தூய்மை முகாம் நடத்தப்பட்டது என்றார். இந்த முகாமில் தேவையில்லாத ஆவணங்கள் அடையாளம் காணப்பட்டு அகற்றப்பட்டதன் மூலம் மத்திய அரசுக்கு ரூ.364 கோடி வருவாய் கிடைத்திருப்பதாகவும், மொத்தம் 88 லட்சம் சதுரஅடி இடம் காலியானதாகவும் தெரிவித்தார்.
2021-ஆம் ஆண்டு நடத்தப்பட்ட சிறப்புத் தூய்மை முகாமைக் காட்டிலும் இந்த 2.0 முகாம் 15 மடங்கு பெரியது என்றும், நாடு முழுவதும் 99,633 இடங்களில் இந்த முகாம் நடத்தப்பட்டதாகவும் குறிப்பிட்டார். இதன் மூலம் 4,36,855 பொதுமக்கள் மனுக்களுக்கு தீர்வு காணப்பட்டதாகவும், இந்த சிறப்பு முகாம் மத்திய அரசின் அனைத்து அமைச்சகங்கள் மற்றும் துறைகளில் ஒருங்கிணைந்த அணுகுமுறைக்கு மிகச் சிறந்த உதாரணமாக இருப்பதாகவும் மத்திய இணை அமைச்சர் ஜிதேந்திர சிங் தெரிவித்துள்ளார்.
இந்த செய்தியாளர்களின் சந்திப்பின் போது, துறைமுகம்,கப்பல் போக்குவரத்து மற்றும் நீர்வழிப் பாதைகள் அமைச்சக செயலாளர் திரு வி ஸ்ரீநிவாஸ், ரயில்வே வாரியத் தலைவர் திரு சஞ்சீவ் ரஞ்சன் உள்ளிட்ட உயர் அதிகாரிகள் உடனிருந்தனர்.
சுகாதாரம் மற்றும் குடும்ப நலத்துறை அமைச்சகம்
ஐந்தாவது தேசிய குடும்ப சுகாதார கணக்கெடுப்பை டாக்டர் ஹர்ஷ் வர்தன் வெளியிட்டார்
பதினேழு மாநிலங்கள் மற்றும் ஐந்து யூனியன் பிரதேசங்களுக்கான ஐந்தாவது தேசிய குடும்ப சுகாதார கணக்கெடுப்பை மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று வெளியிட்டார்.
உலகளாவிய சுகாதார பாதுகாப்பு தினத்தையொட்டி ஏற்பாடு செய்யப்பட்டிருந்த நிகழ்ச்சி ஒன்றுக்கு தலைமை தாங்கிய டாக்டர் ஹர்ஷ் வர்தன், சுகாதார சேவை வழங்கல் முறையை ஆயுஷ்மான் பாரத் திட்டம் முழுவதுமாக மாற்றியமைத்துள்ளதாக தெரிவித்தார்.
மேலும் பேசிய அவர், செயல்பாட்டில் உள்ள 51,500-க்கும் அதிகமான ஆயுஷ்மான் பாரத் சுகாதார மற்றும் ஆரோக்கிய மையங்களின் மூலம் 30 கோடிக்கும் அதிகமான நபர்கள் பயன்பெற்றிருப்பதாகக் கூறினார்.
ஆயுஷ்மான் பாரத்-பிரதமரின் மக்கள் சுகாதார திட்டத்தின் கீழ் 1.45 கோடிக்கும் அதிகமான கட்டணமில்லா சிகிச்சைகள் ஏழை மக்களுக்கு வழங்கபட்டிருப்பது குறித்து மத்திய சுகாதார அமைச்சர் மகிழ்ச்சி தெரிவித்தார்.
மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சௌபே பாட்னாவில் இருந்து காணொலி மூலம் இந்த நிகழ்ச்சியில் பங்கேற்றார்.
சிறப்பாக சேவையாற்றியதற்காக 1153 ஆரம்ப சுகாதார சேவை பணியாளர்கள் கவுரவிக்கப்பட்டனர். நீடித்த வளர்ச்சி இலக்குகளுக்கான தரவுப்பலகை மற்றும் தொற்றா நோய்கள் மருத்துவர்களுக்கான செயலி அறிமுகப்படுத்தப்பட்டன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680226
-----
(Visitor Counter : 286
மத்திய அமைச்சரவை
புதுப்பிக்கத்தக்க எரிசக்தித்துறையில் இந்தியா-மொராக்கோ இடையிலான ஒத்துழைப்புக்கு மத்திய அமைச்சரவை ஒப்புதல்
பிரதமர் திரு. நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், புதுப்பிக்கவல்ல எரிசக்தித் துறையில் இந்தியா – மொராக்கோ ஒத்துழைப்பிற்கான புரிந்துணர்வு ஒப்பந்தத்திற்கு, பின்னேற்பு ஒப்புதல் வழங்கப்பட்டது. இந்த ஒப்பந்தம் 2018, ஏப்ரல் 10-அன்று புதுதில்லியில் கையெழுத்தானது.
புதிய மற்றும் புதுப்பிக்கவல்ல எரிசக்தித் துறையில், பரஸ்பர ஆதாயம், சமத்துவம் மற்றும் பரஸ்பர பரிமாற்றம் அடிப்படையில், இருதரப்பு தொழில்நுட்ப ஒத்துழைப்புகளை மேம்படுத்த, இருதரப்பிலும் அமைப்பு ரீதியான ஒத்துழைப்புகளை ஏற்படுத்தவும் இந்த ஒப்பந்தம் வகைசெய்கிறது. அத்துடன், ஒத்துழைப்புக்கான வாய்ப்புகளை கண்காணித்து, மறுஆய்வு செய்வதுடன் அதுகுறித்து விவாதிப்பதற்கான கூட்டு நடவடிக்கைக் குழு ஒன்றை ஏற்படுத்தவும் இந்த ஒப்பந்தத்தில் வகை செய்யப்பட்டுள்ளது. மேலும், நிபுணத்துவம் மற்றும் தகவல் சங்கிலித் தொடர்புகளை பரிமாறிக் கொள்ளும் நோக்கிலும் இந்த ஒப்பந்தம் செய்யப்பட்டுள்ளது.
இதுதவிர, இருநாடுகளிடையேயான இருதரப்பு ஒத்துழைப்புகளை வலுப்படுத்தவும் இந்த ஒப்பந்தம் உதவும்.
------
(Visitor Counter : 103
நிதி அமைச்சகம்
2023-24 நிதியாண்டில் மத்திய அரசின் ஏப்ரல் மாத கணக்குகளின் மாதாந்திர ஆய்வு
2023 ஏப்ரல் மாதத்துக்கான மத்திய அரசின் மாதாந்திர கணக்கு ஒருங்கிணைக்கப்பட்டு அறிக்கைகள் வெளியிடப்பட்டுள்ளன.
ஏப்ரல் 2023ல் ரூ.1,70,501 கோடி வருவாயை அரசு பெற்றுள்ளது. இதில் ரூ.1,58,901 கோடி வரி வருவாய். ரூ.10,958 கோடி வரி அல்லாத வருவாய். கடன் அல்லாத மூலதன வரவு ரூ.642 கோடி. கடன் அல்லாத மூலதன வருவாய் மீட்பு ரூ.592 கோடி. இதர மூலதன வரவு ரூ.9 கோடி. இந்தக் காலக்கட்டத்தில் இந்திய அரசால் வரிப் பகிர்வாக மாநில அரசுகளுக்கு ரூ.59,140 கோடி மாற்றப்பட்டுள்ளது. இது முந்தைய ஆண்டை விட ரூ.11,548 கோடி அதிகமாகும்.
மத்திய அரசின் மொத்தச் செலவினம் ரூ.3,04,096 கோடி.இதில் ரூ.2,25,639 கோடி வருவாய்க் கணக்கிலும், ரூ.78,457 கோடி மூலதனக் கணக்கிலும் உள்ளது. மொத்த வருவாய் செலவினங்களில், ரூ.47,929 கோடி வட்டி செலுத்துதலாகவும், ரூ.25,161 கோடி முக்கிய மானியங்களாகவும் உள்ளது.
பிரதமர் அலுவலகம்
ஆசிய விளையாட்டுப் போட்டியில் துப்பாக்கி சுடுதல் போட்டி வீரர்கள் இந்தியாவுக்கு முதல் தங்கம் பெற்றுத் தந்ததற்கு பிரதமர் பாராட்டு
2022 ஆசிய விளையாட்டுப் போட்டிகளில், தங்கப் பதக்கம் வென்ற 10 மீட்டர் ஏர் ரைபிள் பிரிவு ஆடவர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து சமூக ஊடகப்பதிவில் அவர் கூறியிருப்பதாவது:
"10 மீட்டர் ஏர் ரைபிள் பிரிவு ஆடவர் அணியைச் சேர்ந்த நமது அற்புதமான துப்பாக்கி சுடும் வீரர்களான ருத்ரங்க்ஷ் பாட்டீல், திவ்யான்ஷ் பன்வார் மற்றும் ஐஸ்வர்யா பிரதாப் தோமர் ஆகியோர் உலக சாதனையை முறியடித்து உண்மையிலேயே பிரமிப்பூட்டும் வகையில் தங்கம் வென்றுள்ளனர் .
சாம்பியன்களின் அற்புதமான திறமை மற்றும் உறுதியை வெளிப்படுத்தியதற்காக பிரதமர் மோடி அவர்களுக்கு வணக்கம் செலுத்தியுள்ளார், மேலும் அவர்கள் தொடர்ந்து புதிய உயரங்களை அடைய வேண்டும் என்று அவர் வாழ்த்தியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாதுகாப்புத்துறை அமைச்சர் திரு ராஜ்நாத் சிங் செயற்கைக்கோள்களைத் தாக்கி அழிக்கும் ஏவுகணை மாதிரியை திறந்து வைத்தார்
செயற்கைக்கோள்களைத் தாக்கி அழிக்கும் ஏவுகணையின் மாதிரியை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி முன்னிலையில், பாதுகாப்புத் துறை அமைச்சர் திரு ராஜ்நாத் சிங், புதுதில்லியில் உள்ள பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ பவனில் இன்று திறந்து வைத்தார். டிஆர்டிஓ தலைவர் டாக்டர் சதீஷ் ரெட்டி இந்த நிகழ்ச்சியில் நிகழ்ச்சியில் கலந்து கொண்டார்.
மிஷன் சக்தி என்று அழைக்கப்படும் நாட்டின் முதல் செயற்கைகோள்களைத் தாக்கி அழிக்கும் ஏவுகணையின் சோதனை கடந்த 2019-ஆம் ஆண்டு மார்ச் 27-ஆம் தேதி ஒடிசாவில் உள்ள டாக்டர் ஏபிஜே அப்துல் கலாம் தீவில் வெற்றிகரமாக சோதனை செய்யப்பட்டது. மிகவும் சவாலான இந்த சோதனையில் மிஷன் சக்தி ஏவுகணை துல்லியமாக இலக்கை எட்டியதன் மூலம் விண்வெளியில் உள்ள செயற்கைக் கோள்களைத் தாக்கி அழிப்பதில் உலக அளவில் நான்காவது நாடாக இந்தியா இடம் பெற்றுள்ளது.
இந்த நிகழ்ச்சியின்போது சாதனை புரிந்த விஞ்ஞானிகளின் குழுவிற்கு மத்திய அமைச்சர் திரு ராஜ்நாத் சிங் தனது பாராட்டுகளைத் தெரிவித்தார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671470
-----
(Visitor Counter : 145
சிறப்பு சேவைகள் மற்றும் கட்டுரைகள்
தமிழ்நாடு அஞ்சல் சரகத்தின் சார்பாக ஜனவரி 27-ஆம் தேதி அஞ்சல் குறைதீர்ப்பு முகாம்
இந்திய அஞ்சல் துறையின் தமிழ்நாடு அஞ்சல் சரகத்தின் சார்பாக சரக அளவிலான அஞ்சல் குறைதீர்ப்பு முகாம் சென்னை அண்ணாசாலையில் உள்ள முதன்மை தலைமை போஸ்ட் மாஸ்டர் அலுவலகத்தில் ஜனவரி 27, 2023  காலை 11 மணிக்கு நடைபெற உள்ளது.
சரக அஞ்சல் குறைதீர்ப்பு மன்றத்தின் தலைவரான, தமிழ்நாடு சரக முதன்மை தலைமை போஸ்ட் மாஸ்டர் நுகர்வோரின் குறைகளை நேரடியாகக் கேட்டறிவார். பொதுமக்கள் தங்களது குறைகளை திருமதி எம் விஜயலட்சுமி, உதவி இயக்குநர், முதன்மை தலைமை போஸ்ட் மாஸ்டர் அலுவலகம், தமிழ்நாடு சரகம், சென்னை- 600002 என்ற முகவரிக்கு 16.1.2023-ஆம் தேதியன்றோ அல்லது அதற்கு முன்னரோ அனுப்பலாம். தாக் அதாலத்  என்று தலைப்பிட்டு, pg.tn@indiapost.gov.in என்ற மின்னஞ்சல் முகவரி வாயிலாகவும் பொதுமக்கள் தங்கள் குறைகளைப் பகிர்ந்து கொள்ளலாம்.
தபால்களை கொண்டு சேர்ப்பதில் ஏற்படும் தாமதம், விரைவு தபால், பார்சல்கள், பணவிடை போன்ற அஞ்சல் துறை சார்ந்த சேவைகள் மற்றும் சேமிப்பு வங்கி, ரொக்க சான்றிதழ்கள், உள்ளிட்ட சேவைகளில் உள்ள குறைபாடுகளை பொதுமக்கள் தெரிவிக்கலாம்.
பணவிடை/ பதிவு/ விரைவு தபால்/ காப்பீடு பெறப்பட்ட பொருட்களை அனுப்புவதில் ஏற்படும் பிரச்சனைகள் தொடர்பாக சம்பந்தப்பட்ட பொருளின் எண், பதிவு செய்யப்பட்ட தேதி மற்றும் அலுவலகம், அனுப்புநர் மற்றும் பெறுநரின் முழு முகவரி போன்ற அனைத்து விவரங்களும் தெரிவிக்கப்பட வேண்டும். சேமிப்பு திட்டம் அல்லது அஞ்சல் ஆயுள் காப்பீடு சம்பந்தமான குறைகளுக்கு கணக்கு எண், காப்பீட்டு பாலிசி எண், பணம் செலுத்துபவர்/ காப்பீட்டாளரின் பெயர் மற்றும் முகவரி, அஞ்சல் அலுவலகத்தின் பெயர் போன்ற விவரங்கள் வழங்கப்பட வேண்டும்.
இந்தத் தகவல் தமிழ்நாடு சரக முதன்மை, தலைமை போஸ்ட் மாஸ்டர் வெளியிட்ட செய்திக் குறிப்பில் தெரிவிக்கப்பட்டுள்ளது.